《周公朝诸侯于明堂赋》
唐代·谢观

赫赫明堂，居国之阳。巍峨特立，镇压殊方。所镇施一人政令所镇朝万国侯王。面室有三，总数惟九。间太庙于正位，处太室于中溜。启闭乎三十六户，罗列乎七十二牖。左个右个，为季孟之交分；上圆下方，法天地之奇偶。时也六年之初，孟春之首。有截而至，无胫而走。将欲交正于成王之命，所镇立辟于周公之手。洞入闼镇临八极，辟四门而来万有。所司备班品于庭除，执事肃文物于前后。及夫诸位散设，三公最崇。当中阶而列位，与群臣而不同。诸侯东阶之东，西面而北上；诸伯西阶之西，东面而相向。诸子应门之东而鹗立，诸男应门之西而鹤望。戎夷金木之户外，蛮狄水火而位配。九采外屏之右镇成列，四塞外屏之左而遥对。朱干玉戚，森耸镇相参；龙杨（疑）豹韬，抑扬而相偝。肃肃沉沉，峦崇壑深。烟收而卿士齐列，日出而天颜始临。戴冕旒镇当轩，见八纮稽颡。负斧扆而南面，知万国归心。于是锵金石，扬律吕。动埙篪，摇敔。俨若思而山立，悄不言而雁序。一拜一起，岳抃而齐倾；舞之蹈之，雷屯而复举。俄而翠华转，仙仗回。恩覃率土，化溢九垓。合蛮貊而毕至，尽梯航镇爰来。彼禹有太室，武作灵台，曷与此而同哉！

作者简介：（?—865）唐寿州人，字梦锡。文宗开成二年登进士第。释褐曹州冤句尉。历任黔中招讨判官、洛阳丞、魏博节度判官。懿宗咸通三年，授慈州刺史。卒年七十余。长于著述，尤工律赋。